આપણે ડીજીટલ સહી માન્ય રાખે એવા કાયદા ઘડીને તેમજ ઇલેકટ્રોનિક બેન્કિંગ, વાયર ટ્રાન્સફર્સ અને અન્ય આધુનિક પદ્ધતિઓ દ્વારા બેન્કિંગ સુધારણાનો પ્રારંભ કરી શકીએ. આ સઘળી બાબતો ઇન્ટરનેટ ઉપર ફરતી થઇ જશે. આપણે ભારતની જૂની ઘરેડવાળી બેંકોને, હાઇટેક ઇલેકટ્રોનિક, ઇન્ટરનેટ બેંકોમાં રૂપાંતરિત કરવાની છે. તેનાથી નાણાંકીય વ્યવહારો ખૂબ ઝડપી અને અભિગમ્ય બનશે. ગ્રાહકો તેમનાં મોબાઇલ ફોનથી જ તેમનાં વ્યકિતગત ખાતાં ચકાસી શકશે અને નાણાં હસ્તાંતર કરી શકશે.